USA stanser trening av syriske opprørere
Treningen av syriske opprørere i utlandet er inntil videre satt på pause, ifølge statssekretær Christine Wormuth. I stedet vil USA nå satse på å levere militært utstyr til spesielt utvalgte opprørsledere og grupper i Syria . De skal få visse typer våpen og annet utstyr, men ikke mer avanserte våpen som raketter til å skyte ned fly. Håpet er at dette skal styrke opprørere som anses for å være moderate, og som kjemper mot IS – ekstremistgruppen som også er kjent under navnet ISIL. Syria-konflikten: Hvem kjemper mot hvem? – Jeg mener endringene vi gjør i dag, over tid vil styrke anti-ISIL-styrkene i Syria, sa forsvarsminister Ashton Carter før detaljene i det nye opplegget ble kjent.USAs innsats for å trene syriske opprørere i utlandet hadde en budsjettramme på over 4 milliarder kroner og ble offentliggjort av president Barack Obama i januar. Målet var å trene 5.400 moderate opprørere per år. To små grupper av opprørere ble etter hvert trent i Tyrkia og sendt over grensen til Syria. Den ene gikk i oppløsning etter å ha blitt angrepet, mens den andre overga seg og leverte mye av utstyret sitt til opprørere som er tilknyttet al-Qaida. Les også: Al-Qaida-krigere i Syria i VG-intervju: Klare til krig mot Putin Den London-baserte eksilgruppen Syrian Observatory for Human Rights (SOHR) uttalte i forrige måned at de første opprørerne nå var ferdige med opplæringen i Tyrkia og hadde ankommet Syria. Dette var en gruppe på 75 personer.Det amerikanske militæret innrømte i forrige måned at det bare var igjen fire eller fem amerikansktrente opprørere i Syria. Uttalelsen vakte oppsikt, og en republikansk senator kalte treningsprogrammet for en vits. Les også: NUPI-forsker: Putin vil gjenopprette Russlands stormaktrolle i Midtøsten Den opprinnelige strategien gikk ut på å lære opp hele tropper utenfor Syria, i land som Tyrkia og Jordan, for så å sende dem tilbake til slagmarken i Syria. Det har ikke gitt et spesielt godt resultat, og ifølge en amerikansk general er det nå bare en håndfull amerikansktrenede opprørere igjen i kampene mot president Bashar al-Assad.
Regjeringen i USA stanser sitt sterkt kritiserte forsøk på å trene moderate syriske opprørere, opplyser det amerikanske forsvarsdepartementet fredag.